Viborger Samler, 1837-09-25
Kjøbenhavn. Den 19de September. Den 21de De, skulle Exerceerøvelserne begynde. Vi beklage, at det netop er denne Dag, da det er os bekjendt, at det tidligere imellem en stor Deel yngre Officierer var aftalt, at følge Johannes Hage til Jorden, saavidt muligt tvende fra hvert Regiment. Udførelsen af denne smukke Jdee er saaledes gjort umulig. (Kbhp.) Den 22de Jgaar blev Johannes Hage stedet til Jorden - efter hans eget tidligere yttrede Ønske i Roeskilde, ved Siden af hans Hustru. Fra den tidlige Morgen af var Landeveien fra Kjøbenhavn til Roeskilde opfyldt med Vogne, og tildeels endog med Fodgængere, som denne sørgelige Anledning havde draget ud til den fjerne By; noget efter Kl. 12 forsamledes hele Mængden i den latinske Skoles Sal, hvor den Afdødes Lærer og mangeaarige Ven, Professor Bloch, holdt en Tale, der naturligviis fornemmeligen angik hans videnskabelige Uddannelse, og hans velsignelsesrige Virksomhed som Borger i Roeskilde og Lærer ved dens lærde Skole. J Procession begav Toget sig derfra hen i den store herlige Domkirke, hvor Katechet Jørgensen holdt en kort- og værdig Tale, efterat een af Hr. Claudius Rosenhoff skreven Sang var bleven afsungen. En stor Mængde Studenter, for en Deel Hages tidligere Elever, bare hans Kiste gjennem Byens Gader, der hele Veien vare bestroede med Blomster, til den venlige Kirkegaard, hvor Pastor Gad holdt en smuk og kraftig Tale, hvis Grundtanke: Høsten er stor, men Arbeiderne ere faa han paa en meget gribende Maade gjennemførte til den alvorsfulde Opfordring, med forenede Kræfter at virke for den Sag, den ædle Hedengangne havde helliget sit Liv. Fra Graven begav Toget sig tilbage til den lærde Skole, hvor Statsraad Brøndsted i et udførligt Foredrag udviklede den frie Discussions høie Betydning og lovpriste den store Fortjeneste af dens Oplivelse hos os, ved hvilken den Afdøde vilde leve iblandt os, ikke blot i taknemmeligt og kjærligt Eftermæle, men ogsaa sin Stræbens rige Virkninger. – Efterat endnu Lieutenant Hoffmeyer havde talt nogle kraftige Ord om Hages Virken, skiltes den talrige Forsamling, der bestod af over 300 Mænd, af alle Stænder – deriblandt ogsaa et Par ansete Normænd – og hvis veemodige Alvor var besjælet af den smertelige Bevidsthed, at det gjaldt om Hage, hvad Frankrig for nylig har maattet sande ved Armand Carrel's Baare: "Fædrelandet tabte i ham en af sine ædleste Sønner, Friheden en modig Forsvarer, Pressen en mægtig Skribent, Venskabet et trofast Hjerte." (Kbhvsp.)J Onsdags Aftes har en Fogedforretning af en ikke almindelig Beskaffenhed fundet Sted heri Byen, idet Kongens Foged indfandt sig paa Frederiks Hospital, hvor pensioneret Lieutenant, Krigsassessor Tidemand var henlagt, for at hans Sinds-Tilstand kunde blive undersøgt, og der arresterede denne. Arrestatus skal i den senere Tid jevnligen have fundet sig beføiet til at incommodere Hans Majestæt med sine private Anliggender og navnligen forsøgt paa at indlede en Correspondance, i hvilken han ikke alene tilsidesatte den Agtelse, han skylder Regenten som saadan, men endog overtraadte de Regler, som almindelig Høflighed byder at iagttage. Undersøgelsen af hans mentale Beskaffenhed skal imidlertid ikke have afgivet de Resultater, som man meente at have Aarsag til at vente, idet saavel Lægerne, som hans Familie have erklæret, at der ingen Sindsvaghed er eller har været kjendelig hos ham, men at han maaskee nok kan være betagen af een eller anden fir Jdee, der kan have foranlediget ham til meget uoverlagte Handlinger. At vi ikke indlade os paa de nærmere factiske Omstændigheder ved denne usædvanlige Begivenhed, er noget, man let vil kunne indsee Grunden til, kun maae vi, for at undgaae Mistydninger bemærke, at Arrestatus nød en, i Forhold til sin forhenværende Stilling i Staten, meget rundelig Pension, saa at han ogsaa fra denne Side var Regjeringen Tak skyldig. (Kbhp.)J en utallig Mængde Tilskueres Nærværelse, anstillede Tvillingbrødrene J. C. og J. P. W. Møller den 22de De det anmeldte Forsøg i Qvæsthuus-Canalen paa Christianshavn med en af dem opfundet Dykkermaskine, der bestaaer af en Been bedækning, en Slags Kobberbrynie og en kugle formet Kobberhjelm forsynet med Glasine og med Læderslanger, gjennem hvilke den fornødne Luft pumpes ned i Maskinen. Man maa beklage, at disse duelige Mechanikeres Apparater og Tilberedelser ikke laae klart for Publicums Øine, hvorved det Hele vilde have vundet i Jnteresse, medens man heller ikke kan nægte, at Tilskuernes Taalmodighed sattes noget paa Prøve. (Berl. T.)